**附件三：**

1. **诗歌精选（30首）：**

《渡浙江问舟中人》孟浩然

潮落江平未有风，扁舟共济与君同。

时时引领望天末，何处青山是越中。

（钱塘江至绍兴）

《早发渔浦潭》孟浩然

东旭早光芒，渚禽已惊聒。

卧闻渔浦口，桡声暗相拔。

日出气象分，始知江路阔。

美人常晏起，照影弄流沫。

饮水畏惊猿，祭鱼时见獭。

舟行自无闷，况值晴景豁。

（萧山鱼浦）

《耶溪泛舟》孟浩然

落景余清辉,轻桡弄溪渚。

澄明爱水物,临泛何容与。

白首垂钓翁,新妆浣纱女。

相看似相识,脉脉不得语。

（绍兴若耶溪）

《宿建德江》孟浩然

移舟泊烟渚，日暮客愁新。

野旷天低树，江清月近人。

（新安江胥溪）

《鸟鸣涧》王维

人闲桂花落，夜静春山空。

月出惊山鸟，时鸣春涧中。

（绍兴若耶溪）

《山居秋暝》王维

空山新雨后，天气晚来秋。

明月松间照，清泉石上流。

竹喧归浣女，莲动下渔舟。

随意春芳歇，王孙自可留。

（越州范围）

《相思》王维

红豆生南国，春来发几枝。

愿君多采撷，此物最相思。

（越州范围）

《梦游天姥吟留别》李白

海客谈瀛洲，烟涛微茫信难求；

越人语天姥，云霞明灭或可睹。

天姥连天向天横，势拔五岳掩赤城。

天台四万八千丈，对此欲倒东南倾。

我欲因之梦吴越，一夜飞度镜湖月。

湖月照我影，送我至剡溪。

谢公宿处今尚在，渌水荡漾清猿啼。

脚著谢公屐，身登青云梯。

半壁见海日，空中闻天鸡。

千岩万转路不定，迷花倚石忽已暝。

熊咆龙吟殷岩泉，栗深林兮惊层巅。

云青青兮欲雨，水澹澹兮生烟。

列缺霹雳，丘峦崩摧。

洞天石扉，訇然中开。

青冥浩荡不见底，日月照耀金银台。

霓为衣兮风为马，云之君兮纷纷而来下。

虎鼓瑟兮鸾回车，仙之人兮列如麻。

忽魂悸以魄动，恍惊起而长嗟。

惟觉时之枕席，失向来之烟霞。

世间行乐亦如此，古来万事东流水。

别君去兮何时还？且放白鹿青崖间。须行即骑访名山。

安能摧眉折腰事权贵，使我不得开心颜！

（新昌天姥山）

《忆东山》李白

不向东山久，蔷薇几度花。

白云还自散，明月落谁家。

（剡溪东山）

《经乱后将避地剡中留赠崔宣城》李白

双鹅飞洛阳，五马渡江徼。

何意上东门，胡雏更长啸。

中原走豺虎，烈火焚宗庙。

太白昼经天，颓阳掩馀照。

王城皆荡覆，世路成奔峭。

四海望长安，颦眉寡西笑。

苍生疑落叶，白骨空相吊。

连兵似雪山，破敌谁能料？

我垂北溟翼，且学南山豹。

崔子贤主人，欢娱每相召。

胡床紫玉笛，却坐青云叫。

杨花满州城，置酒同临眺。

忽思剡溪去，水石远清妙。

雪尽天地明，风开湖山貌。

闷为洛生咏，醉发吴越调。

赤霞动金光，日足森海峤。

独散万古意，闲垂一溪钓。

猿近天上啼，人移月边棹。

无以墨绶苦，来求丹砂要。

华发长折腰，将贻陶公诮。

（剡溪）

《送孔巢父谢病归游江东》杜甫

巢父掉头不肯住，东将入海随烟雾。

诗卷长留天地间，钓竿欲拂珊瑚树。

深山大泽龙蛇远，春寒野阴风景暮。

蓬莱织女回云车，指点虚无是归路。

自是君身有仙骨，世人那得知其故。

惜君只欲苦死留，富贵何如草头露？

蔡侯静者意有余，清夜置酒临前除。

罢琴惆怅月照席：“几岁寄我空中书？

南寻禹穴见李白，道甫问讯今何如！”

（会稽山禹穴）

《逢唐兴刘主簿弟》杜甫

分手开元末，连年绝尺书。

江山且相见，戎马未安居。

剑外官人冷，关中驿骑疏。

轻舟下吴会，主簿意何如。

（天台县）

《送裴二虬作尉永嘉》杜甫

孤屿亭何处，天涯水气中。

故人官就此，绝境与谁同。

隐吏逢梅福，看山忆谢公。

扁舟吾已僦，把钓待秋风。

（温州江心屿、永嘉）

《别后西陵晚眺》元稹

晚日未抛诗笔砚，夕阳空望郡楼台。

与君后会知何日，不似潮头暮却回。

（杭州西兴）

《题谢公东山障子》白居易

贤愚共在浮生内，贵贱同趋群动间。

多见忙时已衰病， 少闻健日肯休闲。

鹰饥受绁从难退，鹤老乘轩亦不还。

唯有风流谢安石，拂衣携妓入东山。

（上虞东山）

《送灵澈上人》刘长卿

苍苍竹林寺，杳杳钟声晚。

荷笠带夕阳，青山独归远。

（绍兴云门寺僧，竹林寺或在江苏镇江）

《回乡偶书》贺知章

少小离家老大回，乡音无改鬓毛衰。

儿童相见不相识，笑问客从何处来。

离别家乡岁月多，近来人事半消磨。

惟有门前镜湖水，春风不改旧时波。

（绍兴鉴湖）

《入若耶溪》崔颢

轻舟去何疾，已到云林境。

起坐鱼鸟间，动摇山水影。

岩中响自答，溪里言弥静。

事事令人幽，停桡向余景。

（绍兴若耶溪）

《舟行入剡》崔颢

鸣棹下东阳，回舟入剡乡。

青山行不尽，绿水去何长。

地气秋仍湿，江风晚渐凉。

山梅犹作雨，溪橘未知霜。

谢客文逾盛，林公未可忘。

多惭越中好，流恨阅时芳。

（剡溪）

《早发天台中岩寺度关岭次天姥岑》许浑

来往天台天姥间，欲求真诀驻衰颜。

星河半落岩前寺， 云雾初开岭上关。

丹壑树多风浩浩，碧溪苔浅水潺潺。

可知刘阮逢人处，行尽深山又是山。

（天台山）

《久客临海有怀》骆宾王

天涯非日观，地屺望星楼。

练光摇乱马，剑气上连牛。

草湿姑苏夕，叶下洞庭秋。

欲知凄断意，江上涉安流。

（台州临海）

《饮茶歌诮崔石使君》皎然

越人遗我剡溪茗，采得金牙爨金鼎。

素瓷雪色缥沫香，何似诸仙琼蕊浆。

一饮涤昏寐，情来朗爽满天地。

再饮清我神，忽如飞雨洒轻尘。

三饮便得道，何须苦心破烦恼。

此物清高世莫知，世人饮酒多自欺。

愁看毕卓瓮间夜，笑向陶潜篱下时。

崔侯啜之意不已，狂歌一曲惊人耳。

孰知茶道全尔真，唯有丹丘得如此。

（湖州杼山）

《渔歌子》张志和

西塞山前白鹭飞，桃花流水鳜鱼肥。

青箬笠，绿蓑衣，斜风细雨不须归。

（湖州长兴）

《茶中杂咏·茶瓯》皮日休

邢客与越人，皆能造兹器。

圆似月魂堕，轻如云魄起。

枣花势旋眼，蘋沫香沾齿。

松下时一看，支公亦如此。

（越州越窑以及沃洲）

《秘色越器》陆龟蒙

九秋风露越窑开，夺得千峰翠色来。

好向中宵盛沆瀣，共嵇中散斗遗杯。

（慈溪上林湖）

《游伊山读书台咏诗》张祜

晋代衣冠梦一场，精蓝往是读书堂。

桓伊曾弄柯亭笛，吹落梅花万点香

（柯桥，诗作于湖南衡阳伊山）

《春江曲》王涯

摇漾越江春，相将看白蘋。

归时不觉夜，出浦月随人。

（越州区域）

《兰溪棹歌》戴叔伦

凉月如眉挂柳湾，越中山色镜中看。

兰溪三日桃花雨，半夜鲤鱼来上滩。

（兰溪江）

《吾心似秋月》寒山子

吾心似秋月，碧潭清皎洁。

无物堪比伦，教我如何说？

（天台山）

**二、诗意核心现场推荐：**

·魏晋风度与山水萌发现场：浙东运河-兰亭-曹娥江-剡溪-东山-始宁-永嘉-江心屿

·天台核心诗意现场：石城-天姥山-天台山-赤城山-寒岩、明岩

·越州核心诗意现场：会稽山-鉴湖-若耶溪-云门寺-曹娥江

·山水文化与道教洞天现场：委羽山-赤城山-四明洞-阳明洞-华盖山-盖竹山-金庭山-仙都山-青田山-大涤洞-金华洞

·海上丝路与佛教东传现场：浙东运河-越州-上虞丰山-龙兴寺-台州-天台山-阿育王寺-明州港-舟山普陀

·钱塘江隐逸诗路现场：西兴-鱼浦-富春山居-严子陵钓台-新安江

·茶道起源现场：杼山-苕溪-顾渚山-日铸岭-白水冲-上林湖

·采石与山水场域构造现场：柯岩-羊山-㹧犭茶湖-东湖-伍山-尚化山-长屿硐天-龙游石窟-蛇蟠岛-天台黑洞